
UŽDAROSIOS AKCINĖS BENDROVĖS „ŠAKIŲ AUTOBUSŲ PARKAS“
 2022 METŲ VEIKLOS PLANO ATASKAITA.  BENDROJI DALIS

UŽDAROSIOS AKCINĖS BENDROVĖS „ŠAKIŲ AUTOBUSŲ PARKAS“ 2022 METŲ VEIKLOS KRYPČIŲ IR TIKSLŲ APŽVALGA

Bendrovės pagrindinė veikla – keleivių pervežimas vietinio ir tolimojo susisiekimo maršrutais bei užsakomaisiais reisais. Rajono savivaldybės tarybos 2018 m. kovo 23 d. sprendimu Nr. T-102 „Dėl bendrus interesus tenkinančių vietinio reguliaraus susisiekimo autobusų maršrutų sąrašo patikslinimo ir keleivinio kelių transporto viešųjų paslaugų teikimo sutarties, sudarytos su uždarąja akcine bendrove „Šakių autobusų parkas“, galiojimo pratęsimo“ Bendrovei buvo patikėta teikti keleivinio priemiestinio transporto viešąsias paslaugas rajono savivaldybės 24 vietiniais maršrutais. 2021 m. rugsėjo 17 d. rajono savivaldybės tarybos sprendimu Nr. T-278 „Dėl Šakių rajono savivaldybės tarybos 2018 m. kovo 23 d. sprendimo Nr. T-102 „Dėl bendrus interesus tenkinančių vietinio reguliaraus susisiekimo autobusų maršrutų sąrašo patikslinimo ir keleivinio kelių transporto viešųjų paslaugų teikimo sutarties, sudarytos su uždarąja akcine bendrove „Šakių autobusų parkas“, galiojimo pratęsimo“ pakeitimo“, buvo pakeistas bendrus interesus tenkinančių vietinio reguliaraus susisiekimo autobusų maršrutų sąrašas, kuriuo patvirtinti 25 vietiniai maršrutai. Be to, aptarnaujami 5 tolimojo susisiekimo maršrutai ir 2 specialieji maršrutai. Keleivių pervežimui buvo naudojama 32 autobusai. 2022 m. bendrovės autobusai nuvažiavo 1237,7 tūkst. kilometrų ir pervežė  362,3 tūkst. keleivių. Bendrovėje 2022 m. dirbo 44 darbuotojai.
Uždarosios akcinės bendrovės veiklos tikslas – vykdant pelno siekiančią ūkinę komercinę veiklą maksimaliai tenkinti Šakių rajono savivaldybės gyventojų pervežimo keleiviniu transportu poreikius, nuolat investuoti į paslaugų bei darbuotojų darbo kokybės gerinimą. Pagrindiniai bendrovės klientai yra mažas ir vidutines pajamas gaunantys, socialiai remtini rajono gyventojai bei moksleiviai. Per ilgus bendrovės veiklos metus buvo suformuotas autobusų maršrutų tinklas. Bendrovės maršrutų trasos bei grafikai sudaromi ir koreguojami bendradarbiaujant su Šakių rajono savivaldybės administracija.
Bendrovė eksploatuoja ir išlaiko Šakių autobusų stotį, kuri pagal Autobusų stočių veiklos nuostatus priskiriama antrai kategorijai. Autobusų stotyje aptarnaujami keleiviai, vykstantys vietinio ir tolimojo susisiekimo maršrutais, tikrinamas autobusų ekipažų priešreisinis blaivumas, kontroliuojami autobusų išvykimo bei atvykimo laikai, teikiama informacija, saugomas bagažas, pervežamos siuntos.
Bendrovės kita veikla: 
- papildoma ir pagalbinė transporto veikla;
- nekilnojamojo turto, priklausančio nuosavybės teise, išnuomojimas;
- variklinių transporto priemonių techninė priežiūra ir remontas;
- bagažo saugojimas ir siuntų gabenimas;
- reklamos plotų ant bendrovės autobusų nuoma.
Savivaldybės keliamas tikslas Bendrovei – savivaldybės pavestos savarankiškosios keleivių vežimo vietiniais maršrutais organizavimo funkcijos vykdymas bei pelninga veikla.
Pagrindinės bendrovės veiklos pajamos gaunamos iš keleivių vežimo visais maršrutais (tolimojo, vietinio susisiekimo, specialiaisiais ir užsakomaisiais maršrutais). Nuostolius, susidarančius vietinio susisiekimo maršrutuose, kompensuoja Šakių rajono savivaldybė. Tolimojo susisiekimo maršrutuose patirti nuostoliai nekompensuojami. Keleivių vežimo vietinio susisiekimo maršrutais pajamos yra kasmet mažėjančios dėl mažėjančio keleivių skaičiaus, koreguojamų maršrutų. 
Kitos pajamos uždirbamos iš bendrovės teikiamų komercinių paslaugų: autobusų nuomos, autobusų stoties operacijų (įvažiavimai į stotį, siuntų gabenimas). 
Bendrovės finansinė būklė priklauso nuo Lietuvos Respublikos ekonominės situacijos, Lietuvos Respublikos Vyriausybės nutarimų (mokesčių korekcijų, minimalaus atlyginimo pakeitimų ir kt.), Šakių rajono savivaldybės tarybos nustatytų keleivių vežimo kainų. Didelę įtaką daro dyzelinio kuro, atsarginių detalių kainų pokyčiai. Bendrovės veikla  įtakojama ir kitų keleivių vežėjų, t. y. kitų autobusų parkų veiklos. 

UŽDAROSIOS AKCINĖS BENDROVĖS „ŠAKIŲ AUTOBUSŲ PARKAS“ 2022 METŲ VEIKLOS PRINCIPŲ APŽVALGA

Bendrovė 2022 m. veiklą planavo pagal turimus ir gaunamus finansinius, materialiuosius ir žmogiškuosius išteklius misijai vykdyti ir užsibrėžtiems strateginiams tikslams pasiekti.
Savivaldybei svarbių funkcijų užtikrinimas.
     Šakių rajono savivaldybės tarybos 2021 m. rugsėjo 17 d. sprendimu Nr. T-278 „Dėl Šakių rajono savivaldybės tarybos 2018 m. kovo 23 d. sprendimo Nr. T-102 „Dėl bendrus interesus tenkinančių vietinio reguliaraus susisiekimo autobusų maršrutų sąrašo patikslinimo ir keleivinio kelių transporto viešųjų paslaugų teikimo sutarties, sudarytos su uždarąja akcine bendrove „Šakių autobusų parkas“, galiojimo pratęsimo“ pakeitimo“, buvo pakeistas bendrus interesus tenkinančių vietinio reguliaraus susisiekimo autobusų maršrutų sąrašas, kuriuo patvirtinti 25 vietiniai maršrutai. Šakių rajono savivaldybės tarybos 2022 m. kovo 25 d. sprendimu Nr. T-112 „Dėl uždarosios akcinės bendrovės „Šakių autobusų parkas“ keleivių vežimo vietinio (priemiestinio) reguliaraus susisiekimo autobusų maršrutais paslaugos teikimo“, pavesta bendrovei nuo 2022 m. gegužės 1 d. teikti keleivių vežimo vietinio (priemiestinio) reguliaraus susisiekimo autobusų maršrutais paslaugas vidaus sandorio pagrindu 10 (dešimties) metų laikotarpiui.
Be jau minėtų 25 bendrus interesus tenkinančių vietinio reguliaraus susisiekimo maršrutų, bendrovė aptarnavo maršrutus, kurių nuostoliai nekompensuojami, tačiau rajono gyventojai jais naudojasi. Be to, aptarnaujami 5 tolimojo susisiekimo maršrutai. 2018 m. kovo mėn. bendrovė pasirašė penkerių metų sutartį su Lietuvos transporto saugos administracija dėl „Keleivių vežimo tolimojo reguliaraus susisiekimo kelių transporto maršrutais“. Sutartis galioja nuo 2018 m. balandžio 1 d. iki 2023 m. kovo 31 d. 
Pagal pasirašytą sutartį „Dėl keleivinio kelių transporto viešųjų paslaugų teikimo, maršrutų aptarnavimo ir nuostolių, susidariusių aptarnaujant šiuos maršrutus, kompensavimo“, įmonei kompensuojami nuostoliai, patirti vykdant keleivių pervežimo kelių transportu viešųjų paslaugų įsipareigojimus. Tam ataskaitiniais metais Šakių rajono savivaldybė skyrė 316 515,76 Eur,  arba 1,771 tūkst. Eur daugiau nei 2021 m.
2018 m. kovo mėn. bendrovė pasirašė penkerių metų sutartį su Lietuvos transporto saugos administracija dėl „Keleivių vežimo tolimojo reguliaraus susisiekimo kelių transporto maršrutais“. Sutartis galioja nuo 2018 m. balandžio 1 d. iki 2023 m. kovo 31 d. Tačiau Lietuvos Respublikos konkurencijos taryba visų vežėjų sutartis pripažino neteisėtomis ir įpareigojo LTSA organizuoti konkurencingas procedūras tolimojo susisiekimo maršrutų aptarnavimui.
Efektyvi veikla ir ilgalaikė nauda akcijų savininkui.
Bendrovė 2022 m. siekė optimizuoti patiriamas sąnaudas ir išlaidas, kad dirbtų pelningai, kaip numatyta bendrovės veiklos plane, taip sumažindama finansinę naštą ir užtikrindama ilgalaikę naudą Šakių rajono savivaldybei – akcijų savininkei. 
Iš vietinio susisiekimo maršrutų 2022 m. uždirbta 398 790,00 Eur pajamų. Bendrovės veiklos rezultatus vietinio susisiekimo maršrutuose didele dalimi lėmė pajamos už mokinių pavėžėjimą į mokyklas ir atgal. 2022 m. pajamos už moksleivių pavėžėjimą rajono savivaldybėje siekė 252 331,00 Eur. Lyginant su 2021 m. (pajamų gauta 137 177,00 Eur), šios pajamos didėjo 115 154,00 Eur. 2022 m. moksleivių pervežta 154 006, arba 64 631 daugiau negu 2021 m. (89 375 moksleivių). 
Finansiniais metais iš keleivių, turinčių važiavimo lengvatą, vietinio susisiekimo maršrutuose gauta 42 835,00 Eur pajamų (be PVM), arba 11 891,00 Eur daugiau nei 2021 m. (30 944,00 Eur). Šios kategorijos keleivių 2022 m. pervežta 31 845, t. y. 7 192 keleiviais daugiau, lyginant su 2021 m. (24 653 keleiviai).
Sėkmingą bendrovės veiklą sąlygoja optimalus pajamų bei sąnaudų santykis. Klaidingai manoma, kad viena iš paprasčiausių pajamų didinimo priemonių galėtų būti nustatytų keleivių vežimo reguliariais reisais vietinio susisiekimo maršrutais tarifų dydžių didinimas. Didėjanti kaina įtakoja keleivių skaičiaus mažėjimą, o mažėjantis keleivių skaičius didina nuostolius. Todėl, net esant labai reikšmingam ir tiesioginiam kažkokių sąnaudų didėjimui, bendrovė negali padidinti bilietų kainų tiek, kiek padidėja sąnaudos. Be to, planuojant būsimą bilieto kainą, atsižvelgiama į konkurenciją, paklausą, pasiūlą, keleivių mokumą, infliaciją, vežimo kokybę, kitus svarbius veiksnius.
Iš tolimojo susisiekimo maršrutų 2022 m. gauta 374 574,00 Eur pajamų ir patirta 427 019,00 Eur sąnaudų. Nuostolis – 52 445,00 Eur, kai 2021 m. patirta 34 690,00 Eur nuostolis.  
Keleivių skaičiaus ir pajamų padidėjimą lėmė tai, kad 2022 m. visi tolimojo susisiekimo maršrutai važiavo pilnai, išskyrus maršrutą Šakiai –Vilnius 13.25 val., kuris buvo atnaujintas nuo 2022 m. birželio mėn. 
Tolimojo susisiekimo maršrutuose bendrovė, vadovaudamasi Lietuvos Respublikos kelių transporto kodeksu, keleivių vežimo tarifus nustato pati ir nuo 2020 m.  gruodžio 8 d. iki 2022 m. sausio 7 d. taikė 0,076 – 0,094 Eur diferencijuotus tarifus. 2022 m. bilietų kainos tolimojo susisiekimo maršrutuose buvo didintos tris kartus. 2022 m. sausio 8 d. bilietų kainos vidutiniškai padidintos 9,5 % (8,5–10,5%), nustatytas 0,084-0,102 Eur diferencijuotas tarifas. Nuo 2022 m. gegužės 17 d. kainos buvo dar kartą didinamos vidutiniškai 9,5 %, tarifas 0,092 – 0,110 Eur.  Nuo 2022 m. rugpjūčio 26 d. nustatytas diferencijuotas tarifas 0,098 – 0,118 Eur. 
Be keleivių pervežimo patvirtintais vietinio ir tolimojo susisiekimo maršrutais, autobusų parkas vykdo ir kitą įmonės įstatuose numatytą veiklą: veža keleivius užsakomaisiais ir specialiais reisais, užsiima ne tik smulkių, bet ir didžiagabaričių siuntų pervežimu, nuomoja patalpas, atlieka transporto priemonių remontą ir kt. Pajamos iš šios veiklos ataskaitiniais metais sudarė 155 129,00 Eur arba, lyginant su 2021 m., padidėjo 42 678,00 Eur. Didžiausia dalis pajamų gauta iš specialių ir užsakomųjų reisų – 121 912,00 Eur, iš to sk.: iš specialaus reiso UAB „Fleming baldai“ – 54 443,00 Eur. 
Per 2022 m. bendrovė gavo 13 667,00 Eur (2021 m. – 9 282,00 Eur) pajamų už autobusų įvažiavimus į Šakių autobusų stotį. Po pandemijos privatūs vežėjai visiškai sustabdė veiklą. Keleivių, autobusų ir jų ekipažų aptarnavimo Šakių autobusų stotyje sutartys buvo pasirašytos su 4 vežėjais.
Degalų sąnaudos keleivių pervežimo savikainoje sudarė 27,80 %, kai 2021 m. – 17,65 %. Ilgalaikio turto nusidėvėjimo sąnaudos keleivių pervežimo savikainoje ataskaitiniais metais didėjo 14 802,00 Eur (2022 m. – 134 000,00 Eur, 2021 m. – 119 198 Eur) dėl 2022 metais įsigytų naujų transporto priemonių. Prognozės nėra palankios įmonės veiklai, kadangi energetinių resursų kainos tik auga.
Vidutinis įmonės darbo užmokestis 2022 m. – 1219,00 Eur, kai 2021 m. – 947,00 Eur. Autobusų vairuotojų – konduktorių-šaltkalvių atitinkamai 1223,00 Eur (2021 m. – 929 ,00 Eur). Darbo užmokesčio ir socialinio draudimo sąnaudos keleivių pervežimo savikainoje sudarė 57,6 % (2021 m. 58,6 %). Mažėjimą nulėmė sumažėjęs darbuotojų skaičius.
Kitos sąnaudos (įvažiavimai į kitas autobusų stotis, elektra ir kt.) 2022 m., palyginus su 2021 m., padidėjo 25 626,00 Eur. Tam įtakos turėjo autobusų stotyje atliktas remontas sujungiant kasą su dispečerine tarnyba. Veiklos mokesčių sąnaudose didžiausia dalis tenka mokesčiams už naudojimąsi keliais (transporto priemonių naudotojų mokestis) – 6 107,00 Eur. Šios sąnaudos, palyginus su 2021 m., padidėjo 3 710,00 Eur, kadangi buvo atnaujinti visi tolimojo susisiekimo maršrutai, išskyrus M-673 Šakiai – Marijampolė 12.50 val. ir maršruto M – 680 Šakiai – Vilnius  reisas, išvykstantis iš Šakių AS 4.40 val.
Bendros įmonės pajamos, įskaitant vietinio susisiekimo maršrutų nuostolių kompensaciją, ataskaitiniais metais sudarė 1 245 615,97 Eur, o sąnaudos pajamų uždirbimui – 1 244 595,47 Eur. 2022 m. uždirbta 462,59 Eur grynojo pelno. Bendrovė nepasiekė 5 proc.         dėl pandemijos, dėl kurios visuomeninis transportas visoje šalyje išgyveno didžiulę krizę. Atsigavimas prasidėjo 2022 m., tačiau prasidėjus karui Ukrainoje ir pasikeitus politinei situacijai, drastiškai kilo energetinių resursų kainos. Be to, sutrikus tiekimui, sunkiau gauti atsarginių dalių ir kitų medžiagų, reikalingų stabiliai bendrovės veiklai. Visi šie faktoriai ypatingai neigiamai atsiliepė bendrovės pagrindinei ir papildomai veiklai, tačiau bendrovė deda ir dės pastangas, kad veikla būtų pelninga.
Pažangi įmonė.
Bendrovė, įgyvendindama veiklos plane numatytas priemones, įvertinusi finansines galimybes, 2022 m. atnaujino autobusų parką, įsigydama du naujus Mercus MB Sprinter 2022 m. gamybos 24 sėdimų vietų autobusus. Įsigijimo savikaina 189 780,00 Eur.
Skaidrumas. 
Bendrovėje įdiegtos korupcijos prevencijos ir rizikos valdymo priemonės, paskirtas atsakingas darbuotojas, viešieji pirkimai atliekami vadovaujantis Lietuvos Respublikos viešųjų pirkimų įstatymo nuostatomis, viešai skelbiama teisės aktais nustatyta informacija. CVP IS priemonėmis 2022 m. bendrovė atliko automobilinių degalų, autobusų pirkimą. Transporto priemonių draudimo paslaugos buvo perkamos apklausos būdu, draudimo bendrovėms pateikiant  pasiūlymus. Daugelis prekių (atsarginės detalės, žaliavos, medžiagos) perkamos atlikus žodinę apklausą. Elektros energijos tiekimo paslaugos pirkimas atliekamas CPO priemonėmis.
Socialinė atsakomybė.
Bendrovė užtikrino 2022 m. darbuotojams sąžiningą ir rinkos sąlygas atitinkantį darbo užmokestį ir aplinką, planavo ir pagal galimybes vykdė socialiai atsakingą veiklą. Gerinant vidinę bendrovės atmosferą, reikia ugdyti bendrą bendrovės kultūrą ypač šiuo sudėtingu ne tik įmonei, bet ir Lietuvai laikotarpiu.

UŽDAROSIOS AKCINĖS BENDROVĖS „ŠAKIŲ AUTOBUSŲ PARKAS“ VEIKLOS ATITIKIMAS RAJONO SAVIVALDYBĖS STRATEGINIAMS PLĖTROS IR VEIKLOS PLANAMS

Bendrovė vykdo Savivaldybės iškeltą tikslą – užtikrina jai pavestą keleivių vežimo vietiniais maršrutais paslaugos visuomenei teikimą ir siekia, kad veikla būtų pelninga.
Vykdydama veiklą, bendrovė vadovaujasi Šakių rajono savivaldybės 2018–2024 metų strateginiu plėtros planu, patvirtintu Šakių rajono savivaldybės tarybos Šakių rajono savivaldybės tarybos 2021 m. lapkričio 25 d. sprendimu Nr. T-323 „Dėl rajono savivaldybės tarybos 2017 m. gruodžio 21 d. sprendimo Nr. T-378 „Dėl rajono savivaldybės 2018–2024 metų strateginio plėtros plano patvirtinimo“ pakeitimo“ (toliau – Plėtros planas), tikslo „Infrastruktūros modernizavimas ir plėtra“ ir Šakių rajono savivaldybės 2020–2022 metų strateginiu veiklos planu, patvirtintu rajono savivaldybės tarybos 2022 m. vasario 18 d. sprendimu Nr. T-50 „Dėl rajono savivaldybės 2022–2024 metų strateginio veiklos plano patvirtinimo“ (toliau – Veiklos planas) tikslo „Šiuolaikiškos susisiekimo sistemos plėtra“. 

UŽDAROSIOS AKCINĖS BENDROVĖS „ŠAKIŲ AUTOBUSŲ PARKAS“
2022 METŲ KELIAMI VEIKLOS PLANO TIKSLAI

MISIJA. Keleivių pervežimo paslaugos užtikrinimas.
VIZIJA. Kokybiška, visiems prieinama, šiuolaikiška socialinė paslauga.

TRUMPALAIKIAI TIKSLAI 2022 M.
1. Diegti ekologišką ir energiją efektyviai naudojantį viešąjį transportą.
2. Diegti ir plėtoti modernias eismo saugumo, informavimo, aplinkosaugos ir reguliavimo priemones. 
3. Sukurti aukštą kvalifikaciją ir darbo rezultatais paremtą darbuotojų skatinimo programą.

TRUMPALAIKIAI UŽDAVINIAI TIKSLAMS PASIEKTI 2022 M.
1.1. Viešojo transporto, efektyviai naudojančio energiją, įsigijimas.
2.1. Eismo tvarkaraščių pagrindiniuose keliuose atnaujinimas. 
3.1. Stabili įmonės veikla. 

UŽDAROSIOS AKCINĖS BENDROVĖS „ŠAKIŲ AUTOBUSŲ PARKAS“ 2022 METŲ VEIKLOS PLANO UŽDAVINIŲ IR PRIEMONIŲ ĮVYKDYMO APŽVALGA 

1.1. Uždavinys „Viešojo transporto, efektyviai naudojančio energiją, įsigijimas“.
1.1.1. Priemonė. „Įsigyti ne seniau kaip prieš 10 metų pagamintus autobusus“. 2022 m. bendrovė eksploatavo 32 autobusus, kurių vidutinis amžius – 15,7 m. 
Didelę įtaką bendrovės veiklai turi naudojamų autobusų techninė būklė ir jų ekonomiškumas. Seni autobusai naudoja daugiau kuro ir yra dažniau remontuojami, todėl jų eksploatacija yra brangesnė. 
2022 m. bendrovė eksploatavo 22 autobusus 20–30 sėdimų vietų. Tuo tarpu didesnių, 30–50 vietų autobusų yra 7, virš 50 vietų 3 autobusai. Maršrutų aptarnavimui naudojami Evobus, Setra, Isuzu, Mercedes Benz, Mercus MB, Man, Hyundai markės autobusai, kurių vidutinis amžius – 15,7 metų (2021 m. – 15,8 metų). 
Išanalizavus įmonės turimus duomenis, buvo nustatyta, kad ekonomiškai naudingiausia įsigyti naujus autobusus, todėl bendrovė, atsižvelgdama į finansines galimybes, siekia įsigyti naujus  autobusus. 2022 m. bendrovei parką pavyko atnaujinti 6,67 proc.
Siekiant mažinti keleivių pervežimo sąnaudas, autobusų pirkimai buvo vykdomi siekiant įsigyti vieno modelio ir tos pačios modifikacijos autobusus. 
2.1. Uždavinys „Eismo tvarkaraščių pagrindiniuose keliuose atnaujinimas“.
2.1.1. Priemonė „Eismo infrastruktūros gerinimas pagrindiniuose keliuose“.
Kasmet bendrovė, siekdama kuo geriau informuoti gyventojus apie autobusų eismą, atnaujina tvarkaraščius autobusų stotelėse. Tvarkaraščių atnaujinimas vyko pagal poreikį, t. y. Šakių rajono savivaldybei priėmus sprendimą papildyti vietinio susisiekimo maršrutų sąrašą naujais maršrutais arba reisais ar turimus reisus pratęsus, pakeitus maršrutų grafikus. Maršrutų grafikų tvarkaraščių atnaujinimas buvo vykdomas Kudirkos Naumiesčio, Gelgaudiškio, Jurbarko, Slavikų kryptimis.
Informacija apie teikiamas paslaugas skelbiama bendrovės interneto svetainėje. Apie eismo pasikeitimus keleiviai informuojami autobusų stoties patalpose esančiuose stenduose, rajono spaudoje.
3.1. Uždavinys „Stabili įmonės veikla“.
3.1.1. Priemonė. „Kvalifikuotos darbuotojų komandos išlaikymas“. Įgyvendinant bendrovės 2022 m. veiklos plano priemonę, didžiausias dėmesys buvo skirtas žmogiškiesiems Bendrovės ištekliams. 2022 m. bendrovėje dirbo 44 darbuotojai. 
Kvalifikuotų darbuotojų rasti darosi vis sudėtingiau, ypač automobilių elektrinės dalies remontui. Taip pat aukšti reikalavimai keliami ir vairuotojams-konduktoriams-šaltkalviams. Jie privalo gebėti vairuoti ne tik įvairių markių ir amžiaus autobusus, juos prižiūrėti, naudotis kasos aparatais, bet ir turėti atitinkamą kvalifikaciją vežti keleivius komerciniais tikslais, būti mandagūs ir paslaugūs. Pagrindinė motyvacinė priemonė, leidžianti neprarasti kvalifikuotų ir gabių darbuotojų konkuruojant su kitomis įmonėmis, yra atlyginimų dydis, kuris bendrovėje yra mažas. Dėl to didėja darbuotojų kaita, kuri neigiamai atsiliepia ir darbo kokybei. 
Didelę reikšmę darbe turi darbuotojų kvalifikacijos kėlimas, nuolatinis žinių atnaujinimas. 2022 m. vesti darbų saugos mokymai darbuotojams. Keletas vairuotojų dalyvavo periodiniuose transporto priemonių, skirtų keleiviams vežti komerciniais tikslais, vairuotojų mokymuose, juos išklausė ir gavo pažymėjimus. Bendrovės administracija 2022 m. dalyvavo įvairiuose darbuotojų saugos ir sveikatos, nuotoliniuose buhalterinės apskaitos seminaruose.
Tolimesnę įstaigos veiklą lems rajono savivaldybės tarybos ir vykdomosios institucijos priimami sprendimai.
Lietuvos Respublikos Vyriausybės programos įgyvendinimo tikslas – „iki 2023 m. III ketvirčio reformuoti tarpmiestinio susisiekimo sistemą, užtikrinant patogų susisiekimą tarp regionų centrų, tolimojo susisiekimo autobusais maršrutus suderinti su geležinkelio maršrutais ir vietinio susisiekimo sistema.“ Nustatyta, kad esami išduoti leidimai galioja iki jų galiojimo termino pabaigos (iki 2023-04-01). Tačiau Vilniaus apygardos administracinis teismas 2021 – 10 – 15 d. nurodė Lietuvos transporto saugos administracijai organizuoti konkurencingą procedūrą naujiems vežėjams parinkti iki 2022 m. gruodžio 31 d. LTSA konkursą suskirstė į du etapus ir 2022 gruodžio 9 d. paskelbė pirmąjį konkurso etapą, kuris tęsėsi iki 2022 m. gruodžio 30 d. Jo metu buvo sudarytas Potencialių vežėjų sąrašas, į kurį buvo įtraukti vežėjai, iki nustatyto termino pateikę paraiškas bei reikiamus dokumentus ir atitikę nustatytus minimalius atrankos kriterijus. Į šį sąrašą, pateikusi visus reikiamus dokumentus, pateko ir mūsų bendrovė.
Įvertinus visą planuojamą pertvarką bei antrojo konkurso etapo sąlygas, tenka konstatuoti, kad mažesnėms vežėjų bendrovėms, įskaitant ir mūsų bendrovę, vargu ar pavyks išlikti tolimojo susisiekimo keleivių pervežimo rinkoje. Todėl tolimojo susisiekimo maršrutų aptarnavimą įtakos šalies institucijų sprendimai.

Uždarosios akcinės bendrovės „Šakių autobusų parkas“                                
direktorius                                                                                                        Tomas Povilaitis

Uždarosios akcinės bendrovės „Šakių autobusų parkas“ 2022 metų veiklos plano ataskaita. 
Bendroji dalis.
[bookmark: _Toc54414035][bookmark: OLE_LINK3]Uždarosios akcinės bendrovės „Šakių autobusų parkas“ 
2022 metų veiklos plano ataskaita. Priemonių plano dalis
priedas

UŽDAROSIOS AKCINĖS BENDROVĖS „ŠAKIŲ AUTOBUSŲ PARKAS” 2022 METŲ VEIKLOS ATASKAITA. PRIEMONIŲ PLANO DALIS.

UŽDAROSIOS AKCINĖS BENDROVĖS „ŠAKIŲ AUTOBUSŲ PARKAS“ 2022 METŲ LAIKOTARPIO VEIKLOS TIKSLŲ, UŽDAVINIŲ, PRIEMONIŲ VYKDYMO ATASKAITA

2022 m.
Misija. „Keleivių pervežimo paslaugos užtikrinimas.“.
Vizija „Kokybiška visiems prieinama šiuolaikiška socialinė paslauga“

Tikslas (trumpalaikis): Teigiamas veiklos rezultatas
	Nr.
	Trumpalaikio tikslo pavadinimas
	V/Kr. Nr.
	Vertinimo kriterijaus pavadinimas
	Mato vnt.
	2022 metų laikotarpio reikšmė

	1.
	Diegti ekologišką ir energiją efektyviai naudojantį viešąjį transportą
	1.
	Atnaujintų įmonės transporto priemonių dalis
	proc.
	3,85

	
	ĮVYKDYMAS 2022 M.
	
	
	proc.
	6,67


Uždavinys (trumpalaikis):
	 Nr.
	Trumpalaikio uždavinio pavadinimas
	R/Kr. Nr.
	Rezultato kriterijaus pavadinimas
	Mato vnt.
	2022 metų laikotarpio reikšmė

	1.1.
	Viešojo transporto efektyviai naudojančio energiją, įsigijimas
	1.1.
	Įsigytų viešojo  transporto priemonių skaičius
	vnt.
	2

	
	ĮVYKDYMAS 2022 M.
	
	
	vnt.
	2





Priemonės:
	Priemonės kodas
	Priemonės pavadinimas
	Priemonės
požymis
	Priemonės rodiklio Nr.
	Rodiklio pavadinimas
	Mato vnt.
	2022 metų laikotarpio reikšmė
	Atsakingas už priemonę

	1.1.1
	Įsigyti pagamintus ne seniau kaip prieš 10 metų autobusus
	TP
	1.1.1.
	Įsigytų viešojo  transporto priemonių, efektyviai naudojančių energiją, skaičius
	vnt.
	4
	UAB „Šakių autobusų parkas“

	
	ĮVYKDYMAS 2022 M.
	
	
	
	vnt.
	2
	


 
Tikslas (trumpalaikis): 
	Nr.
	Trumpalaikio tikslo pavadinimas
	V/Kr. Nr.
	Vertinimo kriterijaus pavadinimas
	Mato vnt.
	2022 metų laikotarpio reikšmė

	2.
	Diegti ir plėtoti modernias eismo saugumo, informavimo, aplinkosaugos ir reguliavimo priemones
	1.1
	Įdiegta eismo saugumo priemonių
	proc.
	15

	
	ĮVYKDYMAS 2022 M.
	
	
	proc.
	15


Uždavinys (trumpalaikis):
	 Nr.
	Trumpalaikio uždavinio pavadinimas
	R/Kr. Nr.
	Rezultato kriterijaus pavadinimas
	Mato vnt.
	2022 metų laikotarpio reikšmė

	2.1.
	Eismo tvarkaraščių pagrindiniuose keliuose atnaujinimas
	2.1.
	Atnaujinta eismo tvarkaraščių, skaičius
	vnt.
	20

	
	ĮVYKDYMAS 2022 M.
	
	
	vnt.
	20


Priemonės:
	Priemonės kodas
	Priemonės pavadinimas
	Priemonės
požymis
	Priemonės rodiklio Nr.
	Rodiklio pavadinimas
	Mato vnt.
	2022 metų laikotarpio reikšmė
	Atsakingas už priemonę

	2.1.1
	Eismo tvarkaraščių pagrindiniuose keliuose atnaujinimas
	TP
	2.1.1.
	Atnaujinta eismo tvarkaraščių keliuose skaičius
	vnt.
	20
	UAB „Šakių autobusų parkas“

	
	ĮVYKDYMAS 2022 M.
	
	
	
	vnt.
	20
	



Tikslas (trumpalaikis): 
	Nr.
	Trumpalaikio  tikslo pavadinimas
	V/Kr. Nr.
	Vertinimo kriterijaus pavadinimas
	Mato vnt.
	2022 metų laikotarpio reikšmė

	3.
	Sukurti aukštą kvalifikaciją ir darbo rezultatais paremtą darbuotojų skatinimo programą
	3.
	Sukurtų skatinimo programų skaičius
	vnt.
	1

	
	ĮVYKDYMAS 2022 M.
	
	
	vnt.
	1


Uždavinys (trumpalaikis):
	 Nr.
	Trumpalaikio uždavinio pavadinimas
	R/Kr. Nr.
	Rezultato kriterijaus pavadinimas
	Mato vnt.
	2022 metų laikotarpio reikšmė

	3.1.
	Stabili įmonės veikla
	3.1.
	Gryno pelno augimas
	proc.
	1

	
	ĮVYKDYMAS 2022 M.
	
	
	proc.
	0,18


Priemonės:
	Priemonės kodas
	Priemonės pavadinimas
	Priemonės
požymis
	Priemonės rodiklio Nr.
	Rodiklio pavadinimas
	Mato vnt.
	2022 metų laikotarpio reikšmė
	Atsakingas už priemonę

	3.1.1
	Kvalifikuotos darbuotojų komandos išlaikymas
	TP
	3.1.1
	Darbuotojų motyvavimo priemonių skaičius
	vnt.
	1
	UAB „Šakių autobusų parkas“

	
	ĮVYKDYMAS 2022 M.
	
	
	
	vnt.
	1
	


   

Uždarosios akcinės bendrovės „Šakių autobusų parkas“
direktorius					                                                                                                                                                Tomas Povilaitis
 

Uždarosios akcinės bendrovės „Šakių autobusų parkas“ 2019 metų veiklos plano ataskaita. Priemonių plano dalis.

Uždarosios akcinės bendrovės „Šakių autobusų parkas“ 2022 metų veiklos plano ataskaita. Priemonių plano dalis.

